ഇടുക്കിയില് കാണാതായ വീട്ടമ്മയുടെ മൃതദേഹം അയല്ക്കാരന്റെ അടുക്കളയില് കുഴിച്ചിട്ടനിലയില് ഇടുക്കി: പണിക്കന്കുടിയില് മൂന്ന് ആഴ്ച മുന്പ് കാണാതായ വീട്ടമ്മയുടെ മൃതദേഹം അയല്ക്കാരന്റെ അടുക്കളയില് കുഴിച്ചുമൂടിയ നിലയില് കണ്ടെത്തി. സിന്ധുവാണ് മരിച്ചത്. അയല്വാസി ബിനോയ് ഒളിവിലാണ്. സിന്ധുവിനെ കാണാതായതിന് പിന്നാലെ പൊലീസ് വ്യാപക പരിശോധന നടത്തിയെങ്കിലും യാതൊരു സൂചനയും ലഭിച്ചിരുന്നില്ല. സിന്ധുവിനെ കാണാതായെന്ന പരാതി യുവതിയുടെ അമ്മ പൊലീസില് നല്കിയതിന് പിന്നാലെ ബിനോയി ഒളിവില് പോയി. ബിനോയിയെ കാണാതായത് ബന്ധുക്കളില് സംശയം ബലപ്പെടുത്തി. ഇതിന്റെ അടിസ്ഥാനത്തിലാണ് ഇന്ന് ബിനോയിയുടെ വീട്ടിലെ അടുക്കള കുഴിച്ച് നോക്കിയത്. ബിനോയിയെ പിടികൂടാനുള്ള ശ്രമത്തിലാണ് പൊലീസ്. കാമാക്ഷി സ്വദേശിയായ സിന്ധു കുറച്ച് നാളുകള്ക്ക് മുമ്ബാണ് ഭര്ത്താവുമായി പിണങ്ങി ഇളയ മകനൊപ്പം പണിക്കന്കുടിയില് താമസം തുടങ്ങിയത്. ബിനോയിയും സിന്ധുവും തമ്മില് അടുപ്പത്തിലായിരുന്നു എന്നാണ് വിവരം. കൊവിഡ് മഹാമാരിയുടെ രണ്ടാംവരവിന്റെ ഈ കാലത്ത്, എല്ലാവരും മാസ്ക് ധരിച്ചും സാനിറ്റൈസ് ചെയ്തും സാമൂഹ്യ അകലം പാലിച്ചും വാക്സിന് എടുത്തും പ്രതിരോധത്തിന് തയ്യാറാവണമെന്ന് ഏഷ്യാനെറ്റ് ന്യൂസ് അഭ്യര്ത്ഥിക്കുന്നു. ഒന്നിച്ച് നിന്നാല് നമുക്കീ മഹാമാരിയെ തോല്പ്പിക്കാനാവും. BreakTheChain ANCares IndiaFightsCorona.